**Tariff Cosbau am Gamymddygiad Academaidd (Graddau Ymchwil)**

**DS** Mae'r cosbau fel y'u cynhwysir yn y rheoliadau a dyma'r unig gosbau y mae'r rheoliadau'n eu caniatáu.

|  |  |  |
| --- | --- | --- |
| **Rheoliad** | **Cosb** | **Gweithredu ac effaith y gosb** |
| **Cyn cyflwyno traethawd ymchwil** |
| 6.4 a) | Rhoi rhybudd ffurfiol - caniateir i'r myfyriwr ailgyflwyno'r gwaith. | Caniateir i’r myfyriwr ailgyflwyno’r gwaith erbyn dyddiad cau cytunedig gan ei oruchwyliwr.Cofnodir y drosedd[[1]](#footnote-1) ar ffeil y myfyriwr gan ddefnyddio’r nodyn Camymddygiad Academaidd. |
| 6.4 b) | Gellir gwneud argymhelliad i’r Is-Ganghellor (neu enwebai) y dylai’r myfyriwr dan sylw gael ei ddiarddel. Gall y canlynol ddigwydd i’r myfyriwr:i) Diarddel gyda chredyd – caniateir i'r myfyriwr gadw credydau a enillwyd eisoes ar y cwrs y mae wedi ymrestru arno; ni chaniateir astudio pellach yn y Brifysgol. Yn achos doethuriaethau proffesiynol lle na chaniateir i fyfyrwyr ailgyflwyno eu traethawd ymchwil, gellir caniatáu iddynt ymadael â dyfarniad is. Os yw myfyriwr yn gymwys am ddyfarniad canolradd ar ôl cael ei ddiarddel gyda chredyd, caniateir iddo fynychu seremoni raddio yn ôl disgresiwn yr Is-Ganghellor (neu enwebai). | Gwneir argymhelliad i’r Is-Ganghellor (neu enwebai) bod y myfyriwr yn cael ei ddiarddel o’r Brifysgol. Gall myfyriwr gadw unrhyw gredyd a enillwyd a'i ddefnyddio i gofrestru mewn sefydliad arall. Os yw myfyriwr yn gymwys am ddyfarniad canolradd ar ôl cael ei ddiarddel gyda chredyd, caniateir iddo fynychu seremoni raddio yn ôl disgresiwn yr Is-Ganghellor (neu enwebai). |
| 6.4 b) | Gellir gwneud argymhelliad i’r Is-Ganghellor (neu enwebai) y dylai’r myfyriwr dan sylw gael ei ddiarddel.Gall y canlynol ddigwydd i’r myfyriwr:i) Diarddel heb gredyd - caiff yr holl gredydau presennol eu dirymu; ni chaniateir astudio ymhellach yn y Brifysgol. | Gwneir argymhelliad i’r Is-Ganghellor (neu enwebai) bod y myfyriwr yn cael ei ddiarddel o’r Brifysgol. Ni all myfyriwr gadw unrhyw gredyd a enillwyd neu ymadael â dyfarniad canolradd. |
| **Ar ôl cyflwyno traethawd ymchwil** |
| 6.5 a) | Diystyrir cyflwyniad cyntaf y traethawd ymchwil. Caniateir i'r myfyriwr ailgyflwyno ei waith i'w ailarholi (yn ôl disgresiwn yr arholwyr) ond dim ond am ddyfarniad is. | Gellir gweithredu’r gosb ar ôl cyflwyno’r traethawd ymchwil i’w arholi. Caniateir i'r myfyriwr ailgyflwyno'r gwaith (yn ôl disgresiwn yr arholwyr), erbyn dyddiad cau y cytunwyd arno gan yr arholwyr, am ddyfarniad is.Gadael gyda chymhwyster is. Caniateir i fyfyrwyr fynychu seremoni raddio yn ôl disgresiwn yr Is-Ganghellor (neu enwebai). |
| 6.5 b) | Gellir gwneud argymhelliad i’r Is-Ganghellor (neu enwebai) y dylai’r myfyriwr dan sylw gael ei ddiarddel. Gall y canlynol ddigwydd i’r myfyriwr:i) Diarddel â chredyd – caniateir i'r myfyriwr gadw credydau a enillwyd eisoes; ni chaniateir astudio pellach yn y Brifysgol. Yn achos doethuriaethau proffesiynol lle na chaniateir i fyfyrwyr ailgyflwyno eu traethawd ymchwil, gellir caniatáu iddynt ymadael â dyfarniad is. | Gwneir argymhelliad i’r Is-ganghellor bod y myfyriwr yn cael ei ddiarddel o’r Brifysgol. Gall myfyriwr gadw unrhyw gredyd a enillwyd a gellir caniatáu iddo adael gyda dyfarniad is. Os yw myfyriwr yn gymwys am ddyfarniad canolradd ar ôl cael ei ddiarddel â chredyd, caniateir iddo fynychu seremoni raddio yn ôl disgresiwn yr Is-Ganghellor (neu enwebai). |
| 6.5 b) | Gellir gwneud argymhelliad i’r Is-Ganghellor (neu enwebai) y dylai’r myfyriwr dan sylw gael ei ddiarddel. Gall y canlynol ddigwydd i’r myfyriwr:i) Diarddel heb gredyd - caiff yr holl gredydau presennol eu dirymu; ni chaniateir astudio ymhellach yn y Brifysgol. | Gwneir argymhelliad i’r Is-ganghellor bod y myfyriwr yn cael ei ddiarddel o’r Brifysgol. Ni all myfyriwr gadw unrhyw gredyd a enillwyd neu ymadael â dyfarniad canolradd. |
| 6.6 | Mae'r Brifysgol yn cadw'r hawl i ddirymu dyfarniad os canfyddir bod camymddwyn academaidd wedi'i gyflawni er mwyn ennill y dyfarniad. | Dirymir dyfarniad y myfyriwr.  |

1. Cofnodir troseddau ar bob cam a lefel o ddifrifoldeb. Ni fydd methu â chofnodi troseddau yn caniatáu i'r Panel Camymddygiad Academaidd benderfynu ar gosbau priodol mewn achosion yn y dyfodol. [↑](#footnote-ref-1)